Document ID: 31992D0014

Odločba Komisije
z dne 17. decembra 1991
o spremembi Odločbe Sveta 79/542/EGS o seznamu tretjih držav, iz katerih države članice odobrijo uvoz kopitarjev
(92/14/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 90/426/EGS [1] z dne 26. junija 1990 o veterinarskih pogojih, s katerimi se urejata gibanje in uvoz kopitarjev iz tretjih držav, in zlasti člena 12 Direktive,
ker je Svet z Odločbo Sveta 79/542/EGS [2], kakor je bila nazadnje spremenjena z Odločbo Komisije 91/361/EGS [3], določil seznam tretjih držav, iz katerih države članice odobrijo uvoz goveda, prašičev in svežega mesa, vključno z mesnimi izdelki;
ker je nujno spremeniti to odločbo zdaj z upoštevanjem uvoza kopitarjev iz tretjih držav, ne da bi to vplivalo na pogoje iz Odločbe Komisije 89/15/EGS [4], kakor je bila nazadnje spremenjena z Odločbo 91/487/EGS [5];
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Direktiva Sveta 79/542/EGS se spremeni:
1. Naslov se nadomesti z naslednjim besedilom:
"Odločba Sveta 79/542/EGS z dne 21. decembra 1976 o oblikovanju seznama tretjih držav, iz katerih države članice odobrijo uvoz goveda, prašičev in kopitarjev, svežega mesa in mesnih izdelkov"
.
2. V členu 1 se doda naslednji odstavek:
"3. (a) Države članice odobrijo uvoz kopitarjev iz tretjih držav, ki so naštete v delu I posebnega stolpca za kopitarje v Prilogi.
(b) Države članice dovolijo začasen vstop v Skupnost registriranim konjem ali ponovni vstop na ozemlje Skupnosti registriranim konjem, ko so bili začasno izvoženi iz tretjih držav ali delov tretjih držav iz dela II posebnega stolpca za kopitarje v Prilogi.
(c) Ne da bi to vplivalo na člen 19 Direktive 90/426/EGS in dokler se ne sprejme posebnih določb po členu 13(2) te direktive, države članice ne uvažajo kopitarjev iz naslednjih držav:
- Brazilije
- Kolumbije
- Kostarike
- Egipta
- Ekvadorja
- Maroka
- Peruja
- Južne Afrike
- Turčije
- ZSSR
- Venezuele."
3. Prilogo k Odločbi 79/542/EGS se nadomesti s Prilogo k tej odločbi.
Člen 2
Ta odločba se uporablja od 1. januarja 1992.
Člen 3
Ta odločba je naslovljena na države članice.
V Bruslju, 17. decembra 1991

Labels: 0
3
5
6